Document ID: 32008R0468

KOMISIJAS REGULA (EK) Nr. 468/2008
(2008. gada 28. maijs),
ar ko groza Regulu (EK) Nr. 314/2008, ar kuru nosaka standarta ievešanas vērtības nolūkā noteikt ievešanas cenu atsevišķu veidu augļiem un dārzeņiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 26. septembra Regulu (EK) Nr. 1182/2007, ar ko paredz īpašus noteikumus augļu un dārzeņu nozarei un ar ko groza Direktīvas 2001/112/EK un 2001/113/EK un Regulas (EEK) Nr. 827/68, (EK) Nr. 2200/96, (EK) Nr. 2201/96, (EK) Nr. 2826/2000, (EK) Nr. 1782/2003 un (EK) Nr. 318/2006, kā arī atceļ Regulu (EK) Nr. 2202/96 (1),
ņemot vērā Komisijas 2007. gada 21. decembra Regulu (EK) Nr. 1580/2007, ar ko nosaka Regulu (EK) Nr. 2200/96, (EK) Nr. 2201/96 un (EK) Nr. 1182/2007 īstenošanas noteikumus augļu un dārzeņu nozarē (2), un jo īpaši tās 138. panta 1. punktu,
tā kā:
(1)
Pārbaudē tika konstatēts, ka Komisijas Regulas (EK) Nr. 314/2008 pielikumā ir ieviesusies kļūda (3).
(2)
Tādēļ attiecīgi jāgroza Regula (EK) Nr. 314/2008.
(3)
Regulas (EK) Nr. 1580/2007 138. panta 3. punktā ir noteikts, ka gadījumā, ja attiecīgās izcelsmes produktam nav spēkā standarta ievešanas vērtība, piemēro vidējo standarta ievešanas vērtību, kas ir spēkā šim produktam.
(4)
Labotās standarta ievešanas vērtības piemērošanu pieprasa ieinteresētā persona, lai izvairītos no situācijas, kurā šī persona ciestu zaudējumus ar atpakaļejošu datumu,
IR PIEŅĒMUSI ŠO REGULU.
1. pants
Regulas (EK) Nr. 314/2008 pielikumu groza saskaņā ar šīs regulas pielikumu.
2. pants
Pēc ieinteresētās personas pieprasījuma muitas iestāde, kas veikusi iegrāmatošanu, uzsāk daļēju ievedmuitas atmaksu par produktiem, kuru izcelsme ir attiecīgā trešā valsts un kuri laisti brīvā apgrozībā laikposmā no 2008. gada 5. līdz 7. aprīlim.
Atmaksāšanas pieprasījumi jāiesniedz vēlākais trešā mēneša pēdējā dienā pēc šīs regulas spēkā stāšanās dienas, pieprasījumam pievienojot deklarāciju par attiecīgo ievesto produktu laišanu brīvā apgrozībā.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. maijā

Labels: 3
2
17
5